वारिस पंजाब दे के जत्थेदार की पुलिस को चेतावनी, कहा- जल्द रिहा नहीं किए तो बड़ा संघर्ष करेंगे
Punjab Police Amritsar Action Against Amritpal Singh | Jathedar of Waris Punjab De Case In Ajnala Kidnapping Assaulting वारिस पंजाब दे के जत्थेदार अमृतपाल सिंह के खिलाफ अमृतसर पुलिस ने कार्रवाई शुरू कर दी है।
वारिस पंजाब दे के जत्थेदार अमृतपाल सिंह के खिलाफ अमृतसर पुलिस ने कार्रवाई शुरू कर दी है। अमृतसर के अजनाला थाने में दर्ज FIR पर पुलिस ने अमृतपाल सिंह के दो समर्थकों लवप्रीत सिंह तूफान व संधू को हिरासत में लिया है। जिसके बाद अमृतपाल ने पुलिस को वॉर्निंग जारी कर दी है।
अमृतपाल सिंह ने कहा कि अजनाला में एक सिख के कहने पर झूठा पर्चा दर्ज किया गया है। जिस पर कार्रवाई करते हुए पुलिस ने उनके दो समर्थकों को पकड़ा है। उन्होंने कहा कि वे पुलिस को पहले ही किसी भी टकराव से दूर रहने का कह चुके हैं।
पुलिस को देख लेने की धमकी
अमृतपाल ने कहा कि अगर उनके समर्थकों को ऐसे ही अकेले-अकेले करके उठाना है तो हम सब एक बार इकट्‌ठे होकर देख ही लेते हैं। फिर देखते हैं कौन से भाव बिकते हैं।
गांव जल्लूपुर खेहड़ा में इकट्‌ठ का न्यौता
अमृतपाल सिंह ने लोगों को अधिक से अधिक उनके गांव जल्लूपुर खेहड़ा में पहुंचने की अपील की है। वहां बैठ विचार किया जाएगा कि आगे करना क्या है। अगर पुलिस उन्हें जल्द रिहा नहीं करती तो पंजाब में बड़े स्तर पर एक्शन लिया जाएगा।
पुलिस ने गुरुवार को किया था मामला दर्ज
गुरुवार को ही अमृतपाल के खिलाफ एक युवक को अगवा करने और मारपीट के आरोप में मामला दर्ज किया गया था। पुलिस ने रात के समय ही युवक का मेडिकल करवा मामला दर्ज कर लिया था।
पुलिस ने दो युवकों को गुरदासपुर से किया अरेस्ट 
मिली जानकारी के अजनाला थाने की पुलिस ने गुरदासपुर के गांवों में रेड करके अमृतपाल के दो करीबियों को गिरफ्तार किया है। जिनमें से एक लवप्रीत सिंह तूफान और दूसरा संधू नामक युवक है। पुलिस जल्द ही इन्हें कोर्ट में पेश करके रिमांड हासिल कर सकती है।
मजिस्ट्रेट के सामने बयान दर्ज
वहीं दूसरी तरफ पीड़ित बरिंदर सिंह को शुक्रवार कोर्ट में पेश किया गया। बरिंदर के बयान मजिस्ट्रेट के सामने दर्ज करवाए गए हैं। पुलिस इस मामले में बिल्कुल भी ढील नहीं बरतना चाहती। इसलिए केस को स्ट्रॉन्ग करने के लिए पुलिस लगातार सबूत इकट्‌ठे कर रही है।